Памятаю пытанне, якое маскоўскія музыказнаўцы задавалі Уладзіміру Мулявіну падчас гастроляў “Песняроў” у сталіцы Расіі: “Дзе вы ў Беларусі знаходзіце такіх музыкантаў?” Так і ў Фінберга. Прыхільнік джаза, які не прапусціў ніводнага з 28 фестываляў, сачу за складам аркестра, за тварамі ў асобных групах: саксафонаў, труб, трамбонаў, рытму. І сведчу: замест музыкантаў, што пакінулі “АБ” з розных нагод, месцы за іх пультамі займаюць новыя.